cyanic-selkie/wikianc huggingface dataset:
เซนต์คริสโตเฟอร์-เนวิส-แองกวิลลา
เซนต์คริสโตเฟอร์-เนวิส-แองกวิลลา เป็นชื่ออาณานิคมโพ้นทะเลของสหราชอาณาจักรในช่วงคริสต์ศตวรรษที่ 19 ซึ่งตั้งอยู่ในแถบทะเลแคริบเบียน ประกอบด้วยดินแดนของแองกวิลลาและประเทศเซนต์คิตส์และเนวิสในปัจจุบัน รัฐดังกล่าวนี้ต่อมาได้กลายเป็นมณฑลหนึ่งของสหพันธรัฐเวสต์อินดิสในปี ค.ศ. 1958 (พ.ศ. 2501) จนกระทั่งเมื่อสหพันธรัฐดังกล่าวได้ล้มเลิกลงในปี ค.ศ. 1962 (พ.ศ. 2505) เซนต์คริสโตเฟอร์-เนวิส-แองกวิลาก็ได้เป็นประเทศอิสระ ซึ่งได้มีส่วนเกี่ยวข้องกับการเคลื่อนไหวทางการเมืองเพื่อรวมตัวเป็นสหภาพกับประเทศอื่นอยู่หลายครั้ง
ในปี ค.ศ. 1967 (พ.ศ. 2510) เซนต์คริสโตเฟอร์-เนวิส-แองกวิลา ได้รับมอบอำนาจปกครองตนเองด้านกิจการภายในอย่างเต็มที่จากสหราชอาณาจักร ต่อมาในปี พ.ศ. 2514 แองกวิลลาได้พยายามก่อกบฏเพื่อแยกตัวเป็นอิสระจนสำเร็จแต่ก็เป็นประเทศเอกราชได้เพียงไม่นานนัก ถึงปี ค.ศ. 1980 (พ.ศ. 2523) แองกวิลลาจึงแยกตัวจากเซนต์คริสโตเฟอร์-เนวิส-แองกวิลาอย่างเป็นทางการโดยยังคงสถานะเป็นอาณานิคมโพ้นทะเลของสหราชอาณาจักรจนถึงปัจจุบัน ส่วนดินแดนที่เหลือภายหลังก็ได้รับเอกราชและสถาปนาเป็นประเทศเอกราชในชื่อเซนต์คิตส์และเนวิสเมื่อปี ค.ศ. 1983 (พ.ศ. 2526)
ซินเดอเรลล่า (แก้ความกำกวม)
ซินเดอเรลล่า (Cinderella) สามารถหมายถึง
เส้นเมริเดียนที่ 66 องศาตะวันออก
เส้นเมริเดียนที่ 66 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 114 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 66 องศาตะวันออกลากผ่านพื้นที่ดังนี้: ! scope="col" width="115" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ
! scope="row" style="background:#b0e0e6;" |มหาสมุทรอาร์กติก
! scope="row" style="background:#b0e0e6;" |ทะเลแบเร็นตส์
! scope="row" | 🇷🇺
! scope="row" style="background:#b0e0e6;" |ทะเลคารา
! scope="row" | 🇰🇿
! scope="row" | 🇺🇿
! scope="row" | 🇹🇲
! scope="row" | 🇦🇫
! scope="row" style="background:#b0e0e6;" |มหาสมุทรอินเดีย
! scope="row" style="background:#b0e0e6;" |มหาสมุทรใต้
! scope="row" |แอนตาร์กติกา
ท่าเรือโยโกฮามะ
ท่าเรือโยโกฮามะ (Port of Yokohama) เป็นท่าเรือในเมืองโยโกฮามะ ประเทศญี่ปุ่น ดำเนินงานโดยสำนักงานท่าเรือและอ่าวแห่งเมืองโยโกฮามะ ท่าเรือนี้ตั้งอยู่ที่ละติจูด 35.27.–00° เหนือ และลองจิจูด 139.38–46° ตะวันออก หันหน้าออกสู่อ่าวโตเกียว ทางทิศใต้ของท่าเรือคือท่าเรือโยโกซูกะ และทางทิศเหนือคือท่าเรือคาวาซากิ และกรุงโตเกียว.
สิ่งก่อสร้างบริเวณท่าเรือ
ท่าเรือโยโกฮามะมีท่าเทียบเรือหลัก ๆ สิบแห่ง โดยมีท่าเทียบเรือฮมโมกุที่มีที่ทอดสมอเรือ 24 จุดเป็นจุดอำนวยความสะดวกหลักของท่าเรือ  บริเวณท่าเรือมีอ่าวโอซัมบาชิที่รองรับการเดินทางเข้าออกของผู้โดยสารทางเรือ รวมถึงมีด่านตรวจคนเข้าเมือง ด่านศุลกากร และสถานกักกันสิ่งของต้องห้ามสำหรับรองรับการเดินทางระหว่างประเทศ   มีอ่าวเดตามาจิ หรือที่เรียกกันว่า "อ่าวกล้วย" สำหรับรองรับพืชผักผลไม้   นอกจากนี้ยังมีอ่าวไดโกกุที่ตั้งอยู่บริเวณเกาะที่ถมขึ้นมาคิดเป็นพื้นที่ 321 เฮกตาร์สำหรับตั้งโกดังสินค้า  มีท่าเทียบเรือ 7 ท่าถูกใช้โดยกองทัพสหรัฐอเมริกาที่ประจำการอยู่ในญี่ปุ่น   และท่าเทียบเรืออื่น ๆ ใช้เก็บโครงเรือและทำหน้าที่อื่น ๆ
ประวัติ
ในสนธิสัญญาเพื่อสัมพันธไมตรีและการค้าระหว่างสหรัฐอเมริกาและญี่ปุ่นที่ทำขึ้นใน พ.ศ. 2401 ระบุให้จังหวัดคานางาวะ เป็นเมืองท่าเปิด ท่าเรือโยโกฮามะได้เปิดใช้ในปีถัดมา ใน พ.ศ. 2466 ท่าเรือเสียหายอย่างหนักจากเหตุแผ่นดินไหวในภาคคันโต
สถิติ
ใน พ.ศ. 2549 ท่าเรือโยโกฮามะมีเรือเข้าจอดเทียบท่า 42,622 ลำ รองรับสินค้า 138,220,075 ตัน มีมูลค่าทั้งหมดของสินค้าคือ 11,666,790 ล้านเยน
กลีเซอ 1214 บี
กลีเซอ 1214 บี (Gliese 1214 b) เป็นดาวเคราะห์นอกระบบที่โคจรรอบดาวฤกษ์กลีเซอ 1214 และถูกค้นพบในเดือนธันวาคม 2009 ดาวฤกษ์ของดาวดวงนี้ห่างจากดวงอาทิตย์ 42 ปีแสง ในกลุ่มดาวคนแบกงู ใน 2017 GJ 1214 B เป็นที่รู้จักมากเนื่องจากเป็นดาวเคราะห์มหาสมุทร ด้วยเหตุนี้นักวิทยาศาสตร์จึงตั้งชื่อเล่นว่า "the waterworld"
จักรพรรดิโคโตกุ
จักรพรรดิโคโตกุ (ภาษาญี่ปุ่น: 孝徳天皇, Kōtoku-tennō?) (ค.ศ. 596 - 24 พฤศจิกายน ค.ศ. 654) ทรงเป็นสมเด็จพระจักรพรรดิองค์ที่ 36 แห่งญี่ปุ่น ทรงปกครองญี่ปุ่นในฐานะพระจักรพรรดิเป็นเวลา 9 ปี ตั้งแต่วันที่ 12 กรกฎาคม ค.ศ. 645 จนกระทั่งสวรรคตเมื่อวันที่ 24 พฤศจิกายน ค.ศ. 654
สมเด็จพระจักรพรรดิโคโตกุทรงเป็นมหาราชของญี่ปุ่น พระองค์ท่านได้สร้างวัดหลายแห่ง และทำให้ศิลปะสมัยนั้นเจริญรุ่งเรืองมาก ทรงตรากฎหมายขึ้นมาหลายฉบับ นอกจากนี้จักรพรรดิโคโตกุยังเริ่มใช้ปีรัชศกเป็นองค์แรกซึ่งใช้มาจนถึงปัจจุบัน
อ้างอิง
596654
จอร์จ วินด์เซอร์ เอิร์ลแห่งเซนต์แอนดรูว์
จอร์จ วินด์เซอร์ เอิร์ลแห่งเซนต์แอนดรูว์ เป็นพระโอรสองค์ใหญ่ใน เจ้าชายเอ็ดเวิร์ด ดยุกแห่งเคนต์ กับ แคทเธอรีน ดัชเชสแห่งเคนต์ เขาได้รับ พระอิสริยยศเป็น เอิร์ลแห่งเซนด์แอนดรูว์ โดยประสูติ วินด์เซอร์เสกสมรสกับ ซิลเวนา โทมาเซลลี (ภายหลัง ซิลวันนา เคานท์เตสแห่งเซนด์แอนดรูว์)  มีบุตรรวม 3 คน
กีฬาเฮอร์ลิงในโอลิมปิกฤดูร้อน 1904
การแข่งขันเฮอร์ลิงในโอลิมปิกฤดูร้อน 1904 เป็นการแข่งขันกีฬาเฮอร์ลิงอย่างไม่เป็นทางการในกีฬาโอลิมปิกฤดูร้อนครั้งที่ 3 ที่เซนต์หลุยส์ สหรัฐ ระหว่างวันที่ 20 กรกฎาคม พ.ศ. 2447 ซึ่งการแข่งขันกีฬาเฮอร์ลิงครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 30 คน จาก 1 ประเทศ
เจเท็กโตะ สติงส์
เจเท็กโตะ สติงส์ (ジェイテクトSTINGS; JTEKT Stings) เป็นสโมสรวอลเลย์บอลชายตั้งอยู่ที่เมืองคาริยา จังหวัดไอชิ ประเทศญี่ปุ่น ทีมนี้เข้าแข่งขันในวี.ลีก ดิวิชัน 1 สโมสรนี้ก่อตั้งขึ้นในปี 1958 โดยมีเจ้าของสโมสรคือบริษัทเจเท็กโตะ
กลกิโมโน
กลกิโมโน เป็นนวนิยายแนวแฟนตาซี ประพันธ์โดย พงศกร หรือ นายแพทย์พงศกร จินดาวัฒนะ ตีพิมพ์ครั้งแรกปี 2557 โดยเปิดตัวหนังสือครั้งแรก วันที่ 28 มีนาคม 2557 ในงานสัปดาหนังสือแห่งชาติ ครั้งที่ 42 ณ ศูนย์การประชุมแห่งชาติสิริกิติ์ โดยเป็นหนังสือ 1 ใน 5 เล่มที่ได้แจ้งเกิดในงานนี้ และมียอดขายเป็นอันดับ 1 ของร้านจำหน่ายหนังสือบริษัท กรู๊ฟ พับลิชชิ่ง จำกัด โดยการเปิดตัวหนังสือในช่วงเวลาที่ใกล้เคียงกับการเปิดตัวละครโทรทัศน์ ซึ่งเนื้อหาเกี่ยวกับผ้าของญี่ปุ่นและยังเกี่ยวกับตำนานความเชื่อของชาวญี่ปุ่นในเรื่อง ตำนานนกกระเรียนทอผ้า โดยนำมาผูกเป็นเรื่องราวความเร้นลับของผ้ากิโมโนผู้ชาย ลายนกกะเรียนที่สืบทอดต่อ ๆ กันมาเป็นตำนานอันเก่าแก่ กับปมเหตุความขัดแย้งของสองตระกูลใหญ่ แห่งหุบเขาดวงจันทร์ และเรื่องราวความศักดิ์สิทธิ์ของ ศาลเทพเจ้ากระเรียนกับศาลเทพเจ้าจิ้งจอก แห่งแม่น้ำ สึกิ
ละครโทรทัศน์
ในปี 2557 บริษัท บรอดคาซท์ ไทย เทเลวิชั่น จำกัด ได้นำมาสร้างเป็นละครโทรทัศน์ครั้งแรก ทางสถานีวิทยุโทรทัศน์ไทยทีวีสีช่อง 3 เขียนบทโทรทัศน์ โดยณัชภีม โดยมีการฟิตติ้งละครครั้งแรกในวันที่ 7 เมษายน 2557 ซึ่งตรงกับวันสุดท้ายของการวางจำหน่ายหนังสือในงานสัปดาห์หนังสือแห่งชาติ ครั้งที่ 42 และมีการบวงสรวงเปิดกล้องละครในวันที่ 24 เมษายน 2557 หลังจากนวนิยายมีการวางจำหน่ายประมาณหนึ่งเดือน ถือเป็นปรากฏการณ์การบวงสรวงละครที่มีนักข่าวมาร่วมพิธีมากที่สุด โดยเป็นการกลับมาแสดงละครอีกครั้งในรอบ 17 ปี ของ ธงไชย แมคอินไตย์ ซึ่งรับบทเอกเป็นเทพเจ้านกกระเรียนทองคำ ร่วมกับ ภูภูมิ พงศ์ภาณุ อารยา เอ ฮาร์เก็ต นัฐฐพนธ์ ลียะวณิช เป็นต้น และมีการเปิดตัวละครอย่างเป็นทางการวันที่ 20 มีนาคม 2558 ภายใต้ชื่องาน Kol Kimono Japanese Experiences จัดขึ้นที่พาร์คพารากอน โดยมีการนำวัฒนธรรมความเป็นญี่ปุ่นแท้ ๆ มาแสดงในงานนี้ด้วย
บุคลิกตัวละคร
บุคลิกตัวละครเรื่องกลกิโมโน ดังนี้
การตอบรับ
ละครกลกิโมโนปี 2558 ภายหลังการกออกอากาศ สื่อญี่ปุ่นนำเสนอข่าวการตามรอยสถานที่ถ่ายทำละครกลกิโมโนช่วยส่งเสริมการท่องเที่ยวให้กับประเทศญี่ปุ่น Nikkei Asia Review นิตยสารระดับโลกนำเสนอข่าวละครกลกิโมโน ในเรื่องของเนื้อหาของละคร นักแสดงนำ วัฒนธรรมและความสวยงามของสถานที่ถ่ายทำในฉากละครทางตอนเหนือของเกาะคิวชู ประเทศญี่ปุ่น NHK สถานีโทรทัศน์ชื่อดังของประเทศญี่ปุ่นนำเสนอข่าวละครกลกิโมโนมีอิทธิพลต่อการตามรอย ที่เกาะคิวชูจากเมืองเล็ก ๆ มีนักท่องเที่ยวหลั่งไหลเที่ยวมตามรอยสถานที่ถ่ายทำจำนวนมาก โดยมีนักแสดงระดับประเทศร่วมแสดง
ละครกลกิโมโน ของค่ายบรอดคาซท์ ไทยเทเลวิชั่น ที่สร้างขึ้นในปี 2558 ได้รับรางวัล ในฐานะผู้สนับสนุนการท่องเที่ยวประเทศญี่ปุ่นดีเด่น รางวัล Japan Tourism Award in Thailand 2015 จากองค์การส่งเสริมการท่องเที่ยวแห่งประเทศญี่ปุ่น
ฮาร์วีย์ มิลค์ ผู้ชายฉาวโลก
ฮาร์วี่ย์ มิลค์ ผู้ชายฉาวโลก (Milk) เป็นภาพยนตร์ชีวประวัติอเมริกันในปี 2008 มีเนื้อหาเกี่ยวกับ ฮาร์วีย์ มิลก์ นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก กำกับโดย กัส แวน แซงต์ และเขียนบทโดย ดัสติน แลนซ์ แบล็ค นำแสดงโดย ฌอน เพนน์ เป็น มิลค์ และ จอช โบรลิน เป็น แดน ไวท์ นักการเมืองที่ลอบสังหารมิลค์ ภาพยนตร์เรื่องนี้ได้รับเสียงตอบรับอย่างมากและได้รับรางวัลมากมายจากนักวิจารณ์ภาพยนตร์และสมาคม ท้ายที่สุดได้รับการเสนอชื่อเข้าชิงรางวัลออสการ์ 8 สาขา ซึ่งรวมถึงเข้าชิงสาขาภาพยนตร์ยอดเยี่ยมอีกด้วย แต่ชนะรางวัลทั้งหมด 2 สาขา ได้แก่ สาขานักแสดงนำชายยอดเยี่ยม ในบทบาทนำของเพนน์ และสาขาบทภาพยนตร์ดั้งเดิมยอดเยี่ยม ของแบล็ค
เรื่องย่อ
ฮาร์วี่ มิลค์ (ฌอน เพนน์) นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก การต่อสู้เพื่อสิทธิของชาวรักร่วมเพศของมิลค์ได้พลิกโฉมหน้าประวัติศาสตร์ครั้งสำคัญของอเมริกา เป็นต้นกล้าสำคัญในการต่อสู้จนนำมาสู่การเป็นที่ยอมรับ และการกล้าเปิดเผยตัวเองมากขึ้นในปัจจุบัน ที่กระจายไปทั่วโลก จนนิตยสารไทม์ยกให้เขาเป็นหนึ่งในร้อยบุคคลสำคัญของโลกแห่งศตวรรษ แต่หลังจากดำรงตำแหน่งทางการเมืองมาระยะหนึ่ง มิลด์ได้มีเรื่องบาดหมางกับ แดน ไวท์ (จอช โบรลิน) คู่แข่งทางการเมืองที่เกลียดเกย์ ทำให้มิลค์ถูกไวท์ยิงในระยะเผาขน พร้อมกับนายกเทศมนตรีซานฟรานซิสโก วิกเตอร์ การ์เบอร์
ในปี 1978 หลังจากไวท์ถูกนำตัวขึ้นศาล ไวท์สามารถรอดพ้นโทษฆ่าคนตายโดยเจตนาและไตร่ตรองไว้ก่อน ได้ด้วยข้อแก้ต่างว่าวิกลจริตชั่วขณะ อันเนื่องมาจากความซึมเศร้า ทำให้โทษเหลือเพียงฆ่าคนตายโดยไม่เจตนา และให้ไวท์จำคุก 7 ปี จิตแพทย์ที่ให้การบอกว่า ไวท์มีอาการซึมเศร้าหนักเนื่องจากชอบกินโค้กและขนมทวิงกี้ จนเกิดความไม่พอใจแก่ชุมชนชาวเกย์ในซานฟรานซิสโก และนำไปสู่การจลาจลครั้งใหญ่ที่เรียกว่า White Night Riots เมื่อพ้นโทษออกมา ไวท์ต้องย้ายเมืองหนีและตัดสินใจฆ่าตัวตายด้วยก๊าซคาร์บอนไดออกไซด์ในโรงรถปี 1985
ปาเต
ปาเต (pâté) เป็นอาหารยุโรปประเภทหนึ่ง ในภาษาฝรั่งเศสหมายถึงเนื้อบดผสมไขมัน ปาเตโดยทั่วไปมีลักษณะเป็นซอสสำหรับทา ทำจากเนื้อบดละเอียดหรือส่วนผสมของเนื้อและตับบดหยาบ ๆ และมักผสมไขมัน ผัก สมุนไพร เครื่องเทศ หรือไวน์ เป็นต้น
ในประเทศฝรั่งเศสและประเทศเบลเยียม ปาเตอาจใช้เป็นไส้พายหรือขนมปังแถว เรียก "ปาเตอ็องครุต" (pâté en croûte) หรือใช้อบด้วยแตร์รีนหรือแม่พิมพ์แบบอื่น เรียก "ปาเตอ็องแตรีน" (pâté en terrine) ปาเตประเภทที่มีชื่อเสียงที่สุดคือ "ปาเตเดอฟัวกรา" (pâté de foie gras) ทำจากตับของห่านที่ขุนจนอ้วน คำว่า "ฟัวกราอ็องตีเย" (foie gras entier) หมายถึง ตับห่านธรรมดาที่ได้รับการปรุงสุกและหั่นเป็นแผ่น ไม่ใช่ปาเต
ส่วนในประเทศเนเธอร์แลนด์ ประเทศเยอรมนี ประเทศฟินแลนด์ ประเทศฮังการี ประเทศสวีเดน และประเทศออสเตรีย ปาเตที่ทำจากตับบางชนิดจะมีลักษณะอ่อนยวบ โดยมากเป็นไส้กรอกที่ใช้ทานได้ ภาษาดัตช์เรียก "leverworst" ภาษาเยอรมันเรียก "leberwurst" ส่วนในสหรัฐอเมริกาเรียก "ลีเวอร์วูสต์" (liverwurst) หรือ "โบรนชวีเจอร์" (braunschweiger) ลีเวอร์วูสต์บางชนิดหั่นได้ ซึ่งในสหรัฐอเมริกานิยมใช้รับประทานคู่กับแซนด์วิช
มาลีเริงระบำ
มาลีเริงระบำ เป็นบทประพันธ์-บทโทรทัศน์โดย นันทวรรณ รุ่งวงศ์พาณิชย์ ออกอากาศทุกวันพุธ–วันพฤหัสบดี เวลา 20:15–22:45 น. ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2557 เริ่มตอนแรกวันพฤหัสบดีที่ 2 ตุลาคม พ.ศ. 2557–พฤหัสบดีที่ 20 พฤศจิกายน พ.ศ. 2557 นำแสดงโดย ยุกต์ ส่งไพศาล, ธัญชนก กู๊ด กำกับการแสดงโดย สำรวย รักชาติ
กีฬาวอลเลย์บอลชายหาดในโอลิมปิกฤดูร้อน 2024 – รอบคัดเลือกชาย
การแข่งขัน รอบคัดเลือกชายสำหรับกีฬาวอลเลย์บอลชายหาดในโอลิมปิกฤดูร้อน 2024 จะจัดขึ้นระหว่างเดือนมกราคม ค.ศ. 2023 ถึงมิถุนายน ค.ศ. 2024 การแข่งขันจะประกอบด้วยคู่วอลเลย์บอลชายหาดชายทั้งหมด 24 คู่ที่มาจากคณะกรรมการโอลิมปิกแห่งชาติที่แตกต่างกัน ซึ่งคล้ายกับการแข่งขันครั้งก่อนหน้า คณะกรรมการโอลิมปิกแห่งชาติแต่ละแห่งสามารถเข้าร่วมได้สูงสุด 2 คู่ในการแข่งขันครั้งนี้ ประเทศฝรั่งเศสในฐานะชาติเจ้าภาพได้รับโควต้าโดยตรงของการแข่งขันวอลเลย์บอลชายหาดชาย 1 คู่
โควต้าส่วนที่เหลือของการแข่งขันทั้ง 24 ทีมจะต้องผ่านเส้นทางการคัดเลือกระบบไตรภาคีเพื่อรับสิทธิ์สำหรับปารีส 2024 โดยปฏิบัติตามหลักความเป็นสากลและอยู่ภายใต้ขีดจำกัดไม่เกินประเทศละ 2 คู่ โควต้าเริ่มต้นจะมอบให้กับผู้ชนะของผู้ชายโดยตรงตามลำดับจากการแข่งขันชิงแชมป์โลก 2023 ซึ่งมีกำหนดจัดขึ้นในวันที่ 6 ถึง 15 ตุลาคม ที่ตลัซกาลา, ประเทศเม็กซิโก โดยทีมชายคู่ที่มีอันดับสูงสุด 17 คู่ที่มีสิทธิ์เข้าร่วม พวกเขาได้รับสิทธิ์เข้าแข่งขันผ่านรายการจัดอันดับโอลิมปิกของสหพันธ์วอลเลย์บอลระหว่างประเทศ (ตามผลงานที่ดีที่สุด 12 อันดับ) ระหว่างวันที่ 1 มกราคม ค.ศ. 2023 ถึง 10 มิถุนายน ค.ศ. 2024 รายการที่ใช้สำหรับผลการจัดอันดับแต่ไม่จำกัดตามรายการต่อไปนี้:
โควต้า 5 ตำแหน่งสุดท้ายจะตกเป็นของคณะกรรมการโอลิมปิกแห่งชาติที่เข้าเกณฑ์อันดับสูงสุดจากแต่ละการแข่งขันรอบคัดเลือกระดับทวีปทั้งห้า ได้แก่ รอบชิงชนะเลิศเอวีซีคอนติเนนตัลคัพ สำหรับโซนเอเชียและโอเชียเนีย รอบชิงชนะเลิศซีเอวีบีคอนติเนนตัลคัพ สำหรับโซนแอฟริกา; รอบชิงชนะเลิศซีอีวีคอนติเนนตัลคัพ สำหรับโซนยุโรป; รอบชิงชนะเลิศซีเอสวีคอนติเนนตัลคัพ สำหรับโซนอเมริกาใต้; และรอบชิงชนะเลิศนอร์เซกาคอนติเนนตัลคัพ สำหรับโซนอเมริกาเหนือ อเมริกากลาง และแคริบเบียน ระยะสุดท้ายของการแข่งขันทั้ง 5 รายการจะเกิดขึ้นระหว่างวันที่ 13 ถึง 23 มิถุนายน ค.ศ. 2024
โรงเรียนกู่จานวิทยาคม
ประวัติ
โรงเรียนกู่จานวิทยาคม ก่อตั้งเมื่อวันที่ 21 มีนาคม 2523 มี นายเสมอ  วงศ์กมลาไสย ดำรงตำแหน่งผู้บริหารคนแรก จนได้รับโรงเรียนพระราชทาน เมื่อปี พ.ศ. 2526 ปัจจุบัน มีนักเรียนทั้งหมด 509 คน และเปลี่ยนจาก สำนักงานเขตพื้นที่การศึกษา ยโสธร เขต 1 เป็นสำนักงานเขตพื้นที่การศึกษามัธยมศึกษา เขต 28
เฟิร์สท-พาสส์ เมตาโบลิซึม
เฟิร์สท-พาสส์ เอฟเฟคต์ (หรือ เฟิร์สท-พาสส์ เมตาโบลิซึม) เป็นปรากฏการณ์ของการทำลายยาเมื่อแรกเข้าสู่ร่างกายผ่านระบบทางเดินอาหาร.
หลังจากกลืนยา ยาจะถูกดูดซึมจาก ระบบย่อยอาหาร และเข้าสู่ เส้นเลือดดำที่ไปเลี้ยงตับ เมื่อถึงตับยาจะถูกทำลาย (เมตทาโบลิซึม) โดยตับเป็นบางส่วน และเหลือเข้าสู่เข้าสู่กระแสเลือดน้อยลง ส่งผลให้ชีวปริมาณออกฤทธิ์ ของยาลดลง
การเปลี่ยนแปลง ช่องทางการให้ยา (เช่น การฉีดเข้าเส้น หรือ ฉีดเข้ากล้ามเนื้อ)(ขึ้นกับลักษณะเฉพาะของตำรับว่าควรจะให้ทางใด) จะช่วยหลีกเลี่ยง เฟิร์สท-พาสส์ เอฟเฟคต์
Schlechterina
Schlechterina เป็นสกุลของพืชดอกที่อยู่ในวงศ์ Passifloraceae มีเพียงสปีชีส์เดียวคือ Schlechterina mitostemmatoides.
ถิ่นกำเนิดของมันคือ ประเทศเคนยาถึง KwaZulu-Natal
โรตีปราตา
โรตีปราตา (Roti prata) เป็นโรตีที่เป็นแผ่นแบน กินกับแกงเนื้อหรือแกงผัก เป็นที่นิยมในมาเลเซียและสิงคโปร์ บางครั้งใส่เนยแข็ง หัวหอม กล้วย ถั่วแดง ช็อกโกแลต เห็ด หรือไข่ อาหารลักษณะคล้ายกันนี้ในมาเลเซียเรียกโรตีจาไน
ดาเกสถาน ตืย อูทชีซนา ซเวียเทีย
ดาเกสถาน ตืย อูทชีซนา ซเวียเทีย แปลว่า ดาเกสถานปิตุภูมิของท่าศักดิ์สิทธิ์ (Дагестан, ты отчизна святая!; Dagestan, ty otčizna svjataja!; !داغستان، طئ وطچِىضنا صڤِاطايا) เป็นเพลงชาติของสาธารณรัฐดาเกสถาน แห่งสหพันธรัฐรัสเซีย คำร้องและทำนองประพันธ์โดย Shirvani Chalayev ถูกนำมาใช้ในปี ค.ศ. 2003 และยกเลิกในปี ค.ศ. 2016 เพลงใหม่ถูกนำมาใช้ในวันที่ 26 เดือนกุมภาพันธ์ ค.ศ. 2016 ปัจจุบันเป็นเพลงของกองทัพรัสเซียและตำรวจรัสเซียในดาเกสถาน
การบันทึกภาพบนแผ่นดีบุก
การบันทึกภาพบนแผ่นดีบุก (Tintype process)
ประวัติ
ในปี 1856 วันที่ 19 กุมภาพันธ์ Hamilton Smith ได้จดสิทธิบัตรกระบวนการผลิตTintype process Smithสนใจงาน Daguerreotype เป็นอย่างมากจึงนำหลักการดาแกมาพัฒนา Tintypeเป็นที่นิยมมากตั้งแต่ปี 1856 ในช่วงสงครามโลกได้มีการถ่ายภาพแล้วส่งทางไปรษณีย์ไปหากันอย่างมาก ไปจนถึงปี 1950Tintype ได้เริ่ม หายไป เพราะการใช้ฟิมเริ่มเป็นที่นิยมมากกว่า แต่ในปัจจุบันยังมีช่างภาพที่ยังชอบและยังมีศิลปินนิยมอยู่ Tintype ( ทินไทพ์ tin ที่แปลว่าดีบุก ) มีอีกชื่อเรียกหนึ่งเรียกว่า ferrotype( เฟอร์โรไทพ์ ferro ที่แปลว่าเหล็ก) และ melainotype (มิเลนโนไทพ์ ) จริงๆแล้ว ชื่อเดิมคือ Melainotype ที่เรียกว่า Tintypes เพราะ วัสดุที่ใช้เป็นแผ่นดีบุก ภาษาอังกฤษแปลว่า tin
Peter Neffได้สืบช่วงต่อจากSmith ซึ่ง Neffได้เป็นผู้พัฒนาและเป็นผู้คิดค้นร่วมกับSmith ได้ตั้งชื่อกระบวนการนี้ในตอนแรกว่า Melainotype ในปี1856 วันที่19 กุมภา แต่ไม่ได้จดสิทธิบัตรไว้ ในตอนหลัง Neff ได้คิดค้น Ferrotype และ Papertype ทำให้ราคาถูกลงไปอีก เพราะวัสดุที่ใช้เป็นกระดาษแทนแผ่นเหล็กในตอนแรกนิยมเรียกกันว่าFerrotype ในปลายปี 1860 เริ่มเปลี่ยนมาใช้ชื่อ Tintype
Tintypeมีเป็นล้านรูปในอเมริกาเพราะเป็นที่นิยมมาก tintype จะนิยมใช้กันมากในหมู่นักถ่ายภาพตามท้องถนน และนักท่องเที่ยว tintypeจะนิยมใช้สำหรับพวกงานถ่ายภาพคน เนื่องจากมีราคาค่อนข้างถูก และมีขบวนการสำเร็จรวจเร็ว ภาพปรากฏไว แต่เรื่องคุณภาพของความละเอียดภาพไม่ดีเท่าวิธีการถ่ายภาพอื่นๆ tintypeนิยมทำเป็น ล็อกเก็ต จี้ห้อยคอ เพราะมีขนาดเล็กมากเราจึงเรียกภาพขนาดนี้ว่า Gem size
Dating the Tintype
ตกแต่งเครื่องประดับพวก ล็อกเก็ต กระดุม แหวน
กระบวนการผลิต Tintype
Tintype จะมีวิธีการผลิตเหมือน ambrotypeและ daguerreotypes เปลี่ยน จากแผ่นเพลทกระจกเป็นแผ่นเพลทเหล็ก หรือแผ่นดีบุก สีดำ ขั้นตอนทำในห้องมืด เตรียมแผ่นเพลทขนาดพอดีกล้องนำเพลทไปเคลือบสีดำ ใช้สเปรย์พ่นทั่วทั้งแผ่นสีจะเป็นดำด้านหรือดำเงาก็ได้ เสร็จแล้วนำเพลทมาฉาบในห้องมืด แล้วจึงนำเพลทไปบรรจุลงกล้องเพื่อถ่ายภาพ
ขั้นตอนการล้าง
ขั้นตอนทำในห้องมืด นำไปล้างเพื่อสร้างภาพด้วยน้ำยา (Develop) แช่15-25 วินาที แล้วไปล้างน้ำเปล่า ประมาณ 30วินาที แช่ในสต็อบ ประมาณ15-25วินาทีหลังจากนั้นแช่ลง(Fix)เพื่อคงสภาพ30วินาที แล้วจึงล้างน้ำให้สะอาดอีกครั้ง นำแผ่นเพลทไปตาก เมื่อเพลทแห้งแล้วค่อยนำมาเคลือบน้ำยาเคลือบผิว
เส้นขนานที่ 15 องศาเหนือ
เส้นขนานที่ 15 องศาเหนือ คือวงกลมละติจูดที่ 15 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา เอเชีย มหาสมุทรอินเดีย มหาสมุทรแปซิฟิก อเมริกากลาง แคริเบียน และมหาสมุทรแอตแลนติก
ในเหตุการณ์ความขัดแย้งชาด–ลิเบียระหว่างปี ค.ศ. 1978 - 1987 เส้นขนานนี้รู้จักกันในชื่อ"เส้นสีแดง" ซึ่งแบ่งพื้นที่ที่ถูกควบคุมโดยฝ่ายตรงข้าม (ดูเพิ่มเติมที่ปฏิบัติการแมนตา)
ที่ละติจูดนี้ดวงอาทิตย์จะมองเห็นได้เป็นเวลา 13 ชั่วโมง 1 นาที ในระหว่างครีษมายัน และ 11 ชั่วโมง 14 นาที ในระหว่างเหมายัน
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 15° เหนือลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" | undefined ! scope="row" | 🇳🇪 ! scope="row" | 🇹🇩 ! scope="row" | ! scope="row" | 🇪🇷 ! scope="row" style="background:#b0e0e6;" | ทะเลแดง ! scope="row" | 🇾🇪 ! scope="row" style="background:#b0e0e6;" | มหาสมุทรอินเดีย ! scope="row" | 🇮🇳 ! scope="row" style="background:#b0e0e6;" | มหาสมุทรอินเดีย ! scope="row" | 🇲🇲 ! scope="row" | 🇹🇭 ! scope="row" | 🇱🇦 ! scope="row" | 🇻🇳 ! scope="row" style="background:#b0e0e6;" | ทะเลจีนใต้ ! scope="row" | 🇵🇭 ! scope="row" style="background:#b0e0e6;" | มหาสมุทรแปซิฟิก ! scope="row" | 🇵🇭 ! scope="row" style="background:#b0e0e6;" | มหาสมุทรแปซิฟิก ! scope="row" | 🇲🇵 ! scope="row" style="background:#b0e0e6;" | มหาสมุทรแปซิฟิก ! scope="row" | 🇲🇽 ! scope="row" | 🇬🇹 ! scope="row" | 🇭🇳 ! scope="row" | 🇳🇮 ! scope="row" | 🇭🇳 ! scope="row" style="background:#b0e0e6;" | ทะเลแคริเบียน ! scope="row" style="background:#b0e0e6;" | มหาสมุทรแอตแลนติก ! scope="row" | 🇨🇻 ! scope="row" style="background:#b0e0e6;" | มหาสมุทรแอตแลนติก ! scope="row" | 🇨🇻 ! scope="row" style="background:#b0e0e6;" | มหาสมุทรแอตแลนติก ! scope="row" | 🇸🇳 ! scope="row" | undefined ! scope="row" | undefined ! scope="row" | 🇧🇫 ! scope="row" | undefined
ประเทศฟิลิปปินส์ในเอเชียนเกมส์
ประเทศฟิลิปปินส์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกฟิลิปปินส์ เป็นผู้รับผิดชอบส่งนักกีฬาฟิลิปปินส์เข้าร่วมการแข่งขัน ทีมชาติฟิลิปปินส์ได้รับเหรียญรางวัลจากการแข่งทั้งหมด 67 เหรียญทอง 114 เหรียญเงิน 230 เหรยียญทองแดง รวมทั้งสิ้น 411 เหรียญ
โอลิเวอร์ เฮวิไซด์
โอลิเวอร์ เฮวิไซด์ (Oliver Heaviside, 18 พฤษภาคม ค.ศ. 1850 – 3 กุมภาพันธ์ ค.ศ. 1925) เป็นวิศวกรไฟฟ้า นักคณิตศาสตร์และนักฟิสิกส์ชาวอังกฤษ เฮวิไซด์ประยุกต์จำนวนเชิงซ้อนเพื่อใช้ในการศึกษาเครือข่ายไฟฟ้า คิดค้นวิธีแก้สมการเชิงอนุพันธ์ และปรับปรุงสมการของแมกซ์เวลล์ในส่วนของแรงแม่เหล็กไฟฟ้าและฟลักซ์พลังงาน นอกจากนี้เขายังเป็นหนึ่งในผู้คิดค้นแคลคูลัสเวกเตอร์ซึ่งใช้กันอย่างแพร่หลายในวิชาฟิสิกส์และวิศวกรรมศาสตร์
เฮวิไซด์เกิดในปี ค.ศ. 1850 ที่เมืองแคมเดนซึ่งในขณะนั้นอยู่ในมณฑลมิดเดิลเซ็กส์ เฮวิไซด์ในวัยเด็กมีสุขภาพไม่แข็งแรงและมีปัญหาทางการได้ยิน เมื่ออายุ 13 ปี เขาเรียนที่โรงเรียน Camden House Grammar School แต่ภายหลังต้องออกจากโรงเรียนเนื่องจากครอบครัวมีปัญหาด้านการเงิน ต่อมาชาลส์ วีตสตัน ผู้มีศักดิ์เป็นลุงส่งเฮวิไซด์ไปทำงานที่บริษัทโทรเลขของเขาเองที่เมืองนิวคาสเซิล 2 ปีต่อมา เฮวิไซด์ทำงานที่บริษัทโทรเลขเกรตนอร์เธิร์นและเขียนบทความลงวารสารวิชาการ Philosophical Magazine ในปี ค.ศ. 1873 เฮวิไซด์ได้อ่านศาสตรนิพนธ์ว่าด้วยไฟฟ้าและความเป็นแม่เหล็ก (A Treatise on Electricity and Magnetism) ของเจมส์ เคลิร์ก แมกซ์เวลล์ ก่อนจะทำการศึกษาเพิ่มเติมจนได้ telegrapher's equations สมการที่ว่าด้วยแรงดันไฟฟ้าและกระแสไฟฟ้าในสายส่งสัญญาณ
ระหว่าง ค.ศ. 1880–1902 เฮวิไซด์มีผลงานด้านฟิสิกส์และคณิตศาสตร์หลายอย่าง เช่น จดสิทธิบัตรสายโคแอ็กเชียล ซึ่งเป็นสายส่งสัญญาณที่แกนกลางประกอบด้วยตัวนำไฟฟ้า 2 ชนิด ปรับปรุงสมการของแมกซ์เวลล์ด้วยเวกเตอร์ พัฒนาแคลคูลัสเชิงตัวดำเนินการที่คล้ายคลึงกับการแปลงลาปลาส เพื่อใช้แก้สมการเชิงอนุพันธ์เชิงเส้น คิดค้นแคลคูลัสเวกเตอร์ที่มีบทบาทสำคัญในการศึกษาพลศาสตร์ของไหล สนามแม่เหล็กไฟฟ้าและสนามความโน้มถ่วง และทำนายถึงชั้นเคนเนลลี–เฮวิไซด์ ซึ่งเป็นชั้นหนึ่งของไอโอโนสเฟียร์ที่อยู่เหนือพื้นโลกราว 90–150 กิโลเมตร ชั้นดังกล่าวได้รับการพิสูจน์ว่ามีอยู่จริงโดยเอ็ดเวิร์ด วิกเตอร์ แอปเพิลตัน และทำให้แอปเพิลตันได้รับรางวัลโนเบลสาขาฟิสิกส์ในปี ค.ศ. 1947
ช่วงบั้นปลายชีวิต เฮวิไซด์มีพฤติกรรมแปลกประหลาด เช่น ไม่พบปะผู้คน ทาเล็บสีชมพูและใช้แผ่นหินแกรนิตแทนเฟอร์นิเจอร์ในบ้าน เขาเสียชีวิตจากอาการบาดเจ็บจากการตกบันไดในปี ค.ศ. 1925 ที่เมืองทอร์คีย์ มณฑลเดวอน
โรงเรียนนายเรือ
โรงเรียนนายเรือ เป็นสถาบันการศึกษาระดับอุดมศึกษาสำหรับผู้ที่ต้องการเป็นนายทหารเรือชั้นสัญญาบัตรของกรมยุทธศึกษาทหารเรือ กองทัพเรือไทย ผู้ที่ศึกษาในโรงเรียนนายเรือ เรียกว่า นักเรียนนายเรือ (นนร.)  นักเรียนนายเรือที่สำเร็จการศึกษาจะได้รับปริญญาบัตรในระดับปริญญาตรีเช่นเดียวกับสถาบันอุดมศึกษาอื่น ๆ และมีสิทธิได้รับการแต่งตั้งยศนายทหารชั้นสัญญาบัตรเป็น "ว่าที่เรือตรี"
ประวัติ
โรงเรียนนายเรือก่อตั้งเมื่อ พ.ศ. 2440 ในสมัยพระบาทสมเด็จพระจุลจอมเกล้าเจ้าอยู่หัว สถานที่ตั้งเดิมอยู่ที่บริเวณพระราชวังเดิมในสมเด็จพระเจ้าตากสินมหาราช โดยพระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาทรงเปิดเมื่อวันที่ 20 พฤศจิกายน พ.ศ. 2449 กองทัพเรือได้ถือเอาวันที่ 20 พฤศจิกายนของทุกปี เป็น วันกองทัพเรือ
ใน พ.ศ. 2495 ได้ย้ายโรงเรียนมาที่ที่อยู่ปัจจุบัน คือ ป้อมเสือซ่อนเล็บ ถนนสุขุมวิท ตำบลปากน้ำ อำเภอเมืองสมุทรปราการ จังหวัดสมุทรปราการ
การเปิดสอนในช่วงแรก ได้จ้างชาวต่างชาติมาสอน มี นาวาโท ไซเดอร์ลิน ชาวเดนมาร์ก เป็นผู้บังคับการ ร.ล. มูรธาวสิตสวัสดิ์ ในปี พ.ศ. 2448 นายพลเรือตรี พระเจ้าลูกยาเธอ กรมหมื่นชุมพรเขตอุดมศักดิ์ ปรับปรุงหลักสูตร และอำนวยการสอนตั้งแต่ พ.ศ. 2449-2454
ผู้บัญชาการโรงเรียนนายเรือคนปัจจุบัน (1 ตุลาคม พ.ศ. 2565) ได้แก่ พล.ร.ต.ประวุฒิ ยอดมณี รองผู้บัญชาการได้แก่ พลเรือตรี ประชา สว่างแจ้ง พลเรือตรี ปรีดิวัฒน์ ดิลกนรนารถ
โครงสร้างหน่วย
โรงเรียนนายเรือมีสถานะเป็นหน่วยราชการในระดับเทียบเท่ากองบัญชาการ มีการจัดส่วนราชการภายในดังนี้
หลักสูตร
หลักสูตรต่าง ๆ จะเปิดสอนตามความต้องการของกองทัพเรือเป็นหลัก โดยปัจจุบัน มีหลักสูตรที่เปิดสอน ดังนี้
การส่งนักเรียนนายเรือไทยไปศึกษาต่างประเทศ
เมื่อพระบาทสมเด็จพระจุลจอมเกล้าเจ้าอยู่หัวได้ทรงปรับปรุงรากฐานของกองทัพเรือตามแบบแผนใหม่แล้ว ได้ทรงส่งพระราชโอรสหลายพระองค์ไปศึกษายังต่างประเทศ พระราชโอรสที่ทรงศึกษาวิชาทหารเรือมี ๓ พระองค์คือ
ต่อมาได้ทรงแสดงพระราชประสงค์ที่จะบริจาคพระราชทรัพย์ส่วนพระองค์ให้นักเรียนนายเรือไปศึกษาต่อยังต่างประเทศด้วย ตามประกาศของกรมทหารเรือ วันที่ ๒๐ มิถุนายน ร.ศ. ๑๑๙ (พ.ศ. ๒๔๔๓) ว่า "ครั้นเมื่อวันที่ ๑๒ มิถุนายน พระบาทสมเด็จพระจุลจอมเกล้าเจ้าอยู่หัว มีพระบรมราชโองการดำรัสเหนือเกล้าฯ สั่งว่า ให้กรมทหารเรือ ฝึกหัดนักเรียนนายเรือให้เรียบร้อย ถ้านักเรียนคนใดได้เล่าเรียนฝึกหัดได้สมควรที่จะส่งไปเล่าเรียนวิชา ณ ต่างประเทศ จะทรงพระมหากรุณาโปรดเกล้าฯ บริจาคพระราชทรัพย์พระราชทานให้กรมทหารเรือส่งนักเรียนออกไปเรียนทุกปี"
นักเรียนนายเรือที่รับพระราชทานทุนการศึกษาชุดแรกคือชุดที่ไปศึกษาในสาขาวิชาวิศวกรรมศาสตร์จากประเทศญี่ปุ่นเมื่อปี ๒๔๔๘ มีรายนามดังนี้
(ในคณะของนักเรียนนายเรือชุดนี้มีนักเรียนสมทบเพื่อไปศึกษาที่ประเทศญี่ปุ่น อีก ๔ นายคือ ม.จ.เสพโสมนัส เทวกุล นายประทีป บุนนาค นายชัย บุนนาค และนายพร้อม บุณยกะลิน)
นักเรียนนายเรือชุดแรกนี้เมื่อกลับมารับราชการในกองทัพเรือแล้ว ได้มีบทบาทในการสร้างสมุททานุภาพของกองทัพเรือ การพัฒนาการทางช่างของกรมอู่ทหารเรือ และได้มีบทบาทในการพัฒนาประเทศในหลายสาขาจนเป็นที่ประจักษ์ต่ออนุชนรุ่นหลัง
หลังจากนั้นกองทัพเรือได้จัดส่งนักเรียนนายเรือไปศึกษาต่ออีกรุ่นหนึ่งคือ ๒๔๕๙ นนร.สินธุ์ กมลนาวิน ไปศึกษาวิชาการทหารเรือประเทศเดนมาร์ค (อดีตผู้บัญชาการทหารเรือ สมาชิกคณะราษฎร รัฐมนตรีวาการกระทรวงธรรมการ กระทรวงเกษตราธิการกระทรวงกลาโหม และอธิการบดีคนแรกของมหาวิทยาลัยเกษตรศาสตร์) (มีประวัติจารึกไว้ในหอเกียรติยศโรงเรียนนายเรือ) ๒๔๖๕ ส่ง นนร.ไปศึกษาประเทศอังกฤษ (นนร.ฉาด แสงชูโต นนร.สรรใจ บุนนาค นนร.สมพันธุ์ บุนนาค) ๒๔๙๔ ส่ง นนร.ไปศึกษาประเทศอังกฤษ (นนร.อำนาจ จันทนะมัฎฐะ นนร.ไพบูลย์ นาคสกุล) ๒๔๙๔ ส่ง นนร.ไปศึกษาประเทศเนเธอร์แลนด์ (นนร.ประกอบ นิโครธานนท์) ๒๔๙๕ เริ่มส่ง นนร.ไปศึกษาประเทศสเปน (นนร.เกาะหลัก เจริญรุกข์ นนร.วินัย อินทรสมบัติ) ๒๔๙๕ เริ่มส่ง นนร.ไปศึกษาประเทศสหรัฐอเมริกา ๒๔๙๘ เริ่มส่ง นนร.ไปศึกษาประเทศสวีเดน ๒๔๙๙ เริ่มส่ง นนร.ไปศึกษาประเทศฝรั่งเศส ๒๕๐๕ เริ่มส่ง นนร.ไปศึกษาประเทศเยอรมัน (นนร.ไพศาล ไล่เข่ง (นพสินธุวงศ์) นนร.เทวินทร์ มุ่งธัญญา)
นักเรียนนายเรือไทยในประเทศอังกฤษ
หลังจากส่ง นนร.ไปศึกษายังประเทศญี่ปุ่นชุดแรก (๒๔๔๘) นั้นแล้ว ต่อมากองทัพเรือได้ยึดถือเอาพระราโชบายในสมัยรัชกาลที่ ๕ เป็นแนวทางในการพัฒนาองค์บุคคล โดยได้จัดส่งนักเรียนนายเรือไปศึกษาต่ออีกหลายประเทศ โดยประเทศแรกที่ส่งไปเรียนคือประเทศอังกฤษ ที่รวบรวมได้มีรายนามดังต่อไปนี้คือ
นักเรียนนายเรือไทยในประเทศสหรัฐอเมริกา
ปัจจุบันดำรงตำแหน่งรองผู้บัญชาการกองเรือดำน้ำ กองเรือยุทธการ
วัดเชิงเลน (จังหวัดพระนครศรีอยุธยา)
วัดเชิงเลน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลราชคราม อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 29 ไร่ 3 งาน 80 ตารางวา
ที่ตั้งเดิมของวัดตั้งอยู่ที่คลองโรงช้าง ชื่อว่า วัดสะแก้วป่าใหญ่ หรือ วัดสะแก้ว ต่อมา พ.ศ. 2370 ได้ย้ายมายังที่ตั้งปัจจุบัน เป็นที่ดินชายเลนตื้นเขินห่างจากที่ตั้งเดิมประมาณ 2 กิโลเมตร ใช้ชื่อว่า วัดชายเลน หรือ วัดตีนเลน ตามสภาพที่ตั้งวัด และได้รับอนุญาตตั้งวัดในปีนั้น วัดได้รับพระราชทานวิสุงคามสีมาเมื่อ พ.ศ. 2375 เขตวิสุงคามสีมากว้าง 15.20 เมตร ยาว 24.50 เมตร ทางวัดได้จัดสอนพระปริยัติธรรมตลอดมา โดย วัฒนธรรมอำเภอบางไทร สำนักงานวัฒนธรรมจังหวัดพระนครศรีอยุธยา
อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 4.50 เมตร ยาว 13.75 เมตร วิหารก่ออิฐถือปูน กว้าง3.15 เมตร ยาว 6.20 เมตร ศาลาการเปรียญสร้างด้วยคอนกรีต กว้าง 0.50 เมตร ยาว 19.50 เมตร กุฏิสงฆ์ จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง หอระฆัง ฌาปนสถานและสุสาน ปูชนียวัตถุมีพระประธานในอุโบสถ พร้อมกับพระพุทธรูปอื่น ๆ จำนวน 4 องค์ ที่วิหารมีพระพุทธรูปศิลาแลงจำนวน 4 องค์ และมีเจดีย์ใหญ่ 4 องค์ ตั้งอยู่ด้านหน้าอุโบสถสร้างเมื่อ พ.ศ. 2370
อารยะ ศุภฤกษ์
อารยะ ศุภฤกษ์ (เกิด 15 พฤษภาคม พ.ศ. 2537) ชื่อเล่น โกโก้ เป็นนางงามและนักแสดงลูกครึ่งไทย-ออสเตรีย ผู้ได้รับตำแหน่งมิสแกรนด์นครพนม 2019 และมิสแกรนด์ไทยแลนด์ 2019 โดยเธอเป็นมิสแกรนด์ไทยแลนด์ คนที่ 7 ของประเทศไทย และได้เป็นเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2019 ที่จัดขึ้น ณ ประเทศเวเนซุเอลา ซึ่งเธอได้รับตำแหน่งรองอันดับ 2 ในการประกวดและเป็นผู้จัดการกองประกวดมิสแกรนด์ไทยแลนด์
มิสไทยแลนด์เวิลด์ 2011
อารยะได้เข้าร่วมการประกวดมิสไทยแลนด์เวิลด์ 2011 และได้รับตำแหน่งรองอันดับ 1
ซูเปอร์โมเดลอินเตอร์เนชันแนล 2011
อารยะได้เข้าร่วมการประกวดซูเปอร์โมเดลออฟเอเชียแปซิฟิก 2011 และได้รับตำแหน่งรองอันดับ 1
เดอะเฟซไทยแลนด์ ซีซัน 2
ในปี พ.ศ. 2559 อารยะได้ผ่านเข้ารอบ 15 คน ในรายการเดอะเฟซไทยแลนด์ ซีซัน 2 และเป็นลูกทีมของเมนเทอร์ลูกเกด เมทินี กิ่งโพยม
มิสแกรนด์นครพนม 2019
ในปี พ.ศ. 2562 อารยะได้สมัครเข้าร่วมการประกวดมิสแกรนด์นครพนม 2019 และชนะการประกวด ได้เป็นตัวแทนจังหวัดนครพนมเข้าร่วมการประกวดมิสแกรนด์ไทยแลนด์ 2019
มิสแกรนด์ไทยแลนด์ 2019
หลังจากได้รับตำแหน่งมิสแกรนด์นครพนม 2019 อารยะได้เข้าร่วมการประกวดมิสแกรนด์ไทยแลนด์ 2019 และได้รับตำแหน่ง "มิสแกรนด์ไทยแลนด์ 2019" เป็นมิสแกรนด์ไทยแลนด์คนที่ 7 ของประเทศไทย และได้เป็นตัวแทนประเทศเข้าร่วมการประกวดมิสแกรนด์อินเตอร์เนชันแนล 2019 ที่ประเทศเวเนซุเอลา ในเดือนตุลาคม พ.ศ. 2562
มิสแกรนด์อินเตอร์เนชันแนล 2019
อารยะได้เป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2019 ณ กรุงการากัส ประเทศเวเนซุเอลา และได้รับตำแหน่งรองอันดับ 2 มิสแกรนด์อินเตอร์เนชันแนล 2019
พูน เกษจำรัส
ศาสตราจารย์ พูน เกษจำรัส (15 กุมภาพันธ์ พ.ศ. 2464 - 3 กรกฎาคม พ.ศ. 2540) เป็นชาวเพชรบุรีโดยกำเนิด ได้รับการยกย่องเป็นศิลปินแห่งชาติ สาขาทัศนศิลป์ (ภาพถ่ายศิลปะ) เมื่อ ปี พ.ศ. 2531
ประวัติ
ศาสตราจารย์พูน เกษจำรัส เกิดวันที่ 15 กุมภาพันธ์ พุทธศักราช 2464 ณ ตำบลหนองโสน อำเภอเมือง จังหวัดเพชรบุรี เป็นบุตรของนายดี และนางเนื่อง เกษจำรัส สมรสกับนางสาวสุดา วงศ์ขจรสุข ชาวกรุงเทพฯ มีบุตรชาย 2 คน บุตรสาว 4 คน
การศึกษา
ศาสตราจารย์พูน เกษจำรัสเริ่มเข้ารับการศึกษาที่โรงเรียนประชาบาลวัดสิงห์ ตำบลหนองโสน อำเภอเมือง จังหวัดเพชรบุรี เข้าศึกษาต่อในชั้นมัธยมศึกษาที่โรงเรียนประจำจังหวัดเพชรบุรี(คงคาราม)หรือ(โรงเรียนพรหมานุสรณ์จังหวัดเพชรบุรี) จบการศึกษาชั้นมัธยมศึกษาปีที่ 6 ในปีพุทธศักราช 2482 แล้วเดินทางเข้ากรุงเทพฯ เข้ารับการศึกษาต่อที่ โรงเรียนเพาะช่าง ได้วุฒิ ปปช. และ วท. ในปีพุทธศักราช 2485 หลังจากนั้นได้เข้าศึกษาต่อใน มหาวิทยาลัยศิลปากร เป็นนักศึกษารุ่นแรก (นักศึกษาคนแรกของมหาวิทยาลัยศิลปากร-นักศึกษาเลขประจำหมายเลข ๑) สำเร็จการศึกษาวุฒิอนุปริญญาศิลปบัณฑิต สาขาจิตรกรรมและประติมากรรม (การศึกษาชั้นสูงสุดในขณะนั้น)
การทำงาน
ปีพุทธศักราช 2490 ได้เข้ารับราชการเป็นครูตรี ที่ โรงเรียนเพาะช่าง จนถึงปีพุทธศักราช 2496 ปีพุทธศักราช 2496 ย้ายไปสอนที่ โรงเรียนอุเทนถวาย สอนอยู่ได้ไม่กี่เดือน ทางวิทยาลัยเทคนิคกรุงเทพฯ ทุ่งมหาเมฆ ได้ขอย้ายให้เข้าสอนประจำที่แผนกวิชาช่างภาพ สอนนักศึกษาช่างภาพตั้งแต่รุ่นแรก จนถึงปีพุทธศักราช 2525 (ปีที่กรุงรัตนโกสินทร์ครบ 200 ปี) ครบเกษียณอายุราชการ สอนในแผนกวิชาช่างภาพรวม 27 ปี ตำแหน่งสุดท้ายคือหัวหน้าคณะวิชาช่างพิมพ์-ช่างภาพ ปีพุทธศักราช 2530 ได้รับแต่งตั้งเป็นศาสตราจารย์พิเศษ วิทยาลัยเทคโนโลยีและอาชีวศึกษา (วิทยาเขตเทคนิคกรุงเทพฯ) ปัจจุบันคือ มหาวิทยาลัยเทคโนโลยีราชมงคลกรุงเทพ
มีวาทะของศาสตราจารย์ พูน เกษจำรัส ที่ท่านเคยกล่าวไว้มีประโยคหนึ่งว่า "งานศิลปะมิใช่มีไว้เพื่อความงามแต่อย่างเดียวก็หาไม่ หากแต่มีไว้เพื่อนำไปใช้จรรโลงสังคมและประเทศชาติให้เจริญก้าวหน้าได้เป็นอย่างดีอีกด้วย"
ศิลปะภาพถ่าย (Photography) ได้รับการยกย่องว่าเป็นงานวิจิตรศิลป์ (Fine Arts) สาขาหนึ่ง ด้วยความสำคัญข้อนี้ บรรดานักถ่ายภาพที่มีผลงานสร้างสรรค์ศิลปะภาพถ่าย จึงได้รับการยกย่องว่าเป็นศิลปินช่างภาพ (Artist Photographer) เช่นเดียวกับศิลปินในงานวิจิตรศิลป์สาขาอื่น ๆ ด้วย ดังนั้น สิทธิในการจรรโลงสังคมและประเทศชาติจึงย่อมจะไม่ยิ่งหย่อนกว่ากัน
สวนดุสิต (แก้ความกำกวม)
สวนดุสิต อาจหมายถึงได้หลายสถานที่และหลายความมาย
Schoenobiblus
Schoenobiblus เป็นสกุลของพืชดอกที่อยู่ในวงศ์ Thymelaeaceae.
สปีชีส์ในสกุล ได้แก่:
ไรโบโซมอล อาร์เอ็นเอ
ไรโบโซมอล อาร์เอ็นเอ (Ribosomal RNA; rRNA) เป็นองค์ประกอบสำคัญของไรโบโซม ที่มีหน้าที่สังเคราะห์โปรตีนภายในเซลล์ การทำงานของ rRNA เกี่ยวข้องกับกลไกการถอดรหัสจาก mRNA ไปเป็นกรดอะมิโน และทำปฏิกิริยากับ tRNAs ที่นำกรดอะมิโนเข้ามาต่อกันระหว่างทรานสเลชัน ด้วยการเร่งปฏิกิริยา peptidyl transferase
ฮอร์ตัน กับ โลกจิ๋วสุดมหัศจรรย์
ฮอร์ตัน กับ โลกจิ๋วมหัศจรรย์ (Dr. Seuss' Horton Hears a Who!) เป็นภาพยนตร์แอนิเมชัน จัดฉายครั้งแรกวันที่ 17 มีนาคม ค.ศ. 2008 กำกับโดย Jimmy Hayward สร้างโดย สหรัฐอเมริกา ความยาวประมาณ 88 นาที
เพลงประกอบภาพยนตร์
ออกจำหน่ายในปี ค.ศ. 2008 มีความยาวทั้งสิ้น 59:54
กะมัน
กะมัน (ကမန်) คือกลุ่มชาติพันธุ์หนึ่งในเอเชียตะวันออกเฉียงใต้ อาศัยอยู่ในรัฐยะไข่ ทางตะวันตกเฉียงเหนือของประเทศพม่า ส่วนใหญ่นับถือศาสนาอิสลาม ชื่อ กะมัน มาจากคำเปอร์เซีย แปลว่า คันธนู และเป็นหนึ่งในเจ็ดชาติพันธุ์ที่ได้รับการยอมรับจากรัฐยะไข่และจากรัฐบาลพม่า ชาวกะมันหลายคนถือบัตรประชาชนสัญชาติพม่า
ประวัติ
ศาห์ สุชา (শাহ সুজা) เจ้าชายแห่งโมกุลผู้ไม่ประสบความสำเร็จในการสืบราชสมบัติเป็นจักรพรรดิ ได้ลี้ราชภัยไปอาณาจักรอาระกันเมื่อ ค.ศ. 1660 พร้อมด้วยครอบครัวและผู้ติดตามจำนวนหนึ่งไปอยู่ที่เมืองมโหย่ฮ่อง เพราะหวังพระทัยว่ากษัตริย์อาระกันจะทรงอุปถัมภ์พระองค์ รวมทั้งจัดเรือพระที่นั่งให้พระองค์แสวงบุญที่เมืองมักกะฮ์ หลังจากนั้นก็มีคลื่นผู้อพยพชาวมุสลิมจากจักรวรรดิโมกุลเข้าสู่อาระกัน
พระเจ้าจันทสุธัมมา (စန္ဒသုဓမ္မရာဇာ) กษัตริย์อาระกันทรงถวายการต้อนรับเจ้าชายโมกุลผู้นิราศเป็นอย่างดี แต่ไม่นานหลังจากนั้น ศาห์ สุชาก็ทรงคิดคดทรยศต่อพระเจ้ากรุงอาระกัน โดยเจ้าชายศาห์ สุชา พร้อมด้วยบริวาร และชาวมุสลิมในท้องถิ่นอีกจำนวน 200 คน ก่อการกระด้างกระเดื่อง เพื่อล้มล้างอำนาจกษัตริย์อาระกัน ครั้นเดือนกุมภาพันธ์ ค.ศ. 1661 ศาห์ สุชาและบริวารบางส่วนถูกทหารอาระกันลอบสังหาร บรรดาพระโอรสของศาห์ สุชา ถูกปลงพระชนม์ และพระธิดาของศาห์ สุชาก็ถูกนำไปเป็นบาทบริจาริกาของพระเจ้าจันทสุธัมมา และถูกนำไปประหารในเวลาต่อมา ส่วนบริวารของศาห์ สุชาที่ยังเหลืออยู่ได้รับการแต่งตั้งเป็นราชองครักษ์พิเศษประจำพระราชสำนักอาระกัน ในตำแหน่งหน่วยพลธนูพิเศษ เรียกว่า กะมัน (, "คันธนู")
หน่วยพลธนูกะมันนี้รวมกลุ่มกับทหารรับจ้างชาวอัฟกันจากอินเดียตอนเหนือ ตั้งตนเป็นกบฏมีอิทธิพลทางการเมืองเหนืออาณาจักรอาระกัน กระทั่ง ค.ศ. 1710 พระเจ้าจันทวิชยะที่ 1 ทรงปราบปรามกบฏ และเนรเทศชาวกะมันไปเกาะรามรี ลูกหลานของแขกกะมันยังคงอาศัยอยู่บนเกาะรามรีและในหมู่บ้านใกล้เมืองอัคยับ
ใน ค.ศ. 1931 มีชาวกะมันอาศัยอยู่ในรัฐอาระกันจำนวน 2,686 คน
ค.ศ. 2012 ชาวกะมันได้รับผลกระทบจากเหตุจลาจลในรัฐยะไข่พอสมควร
เส้นใยคาร์บอน
เส้นใยคาร์บอน (Carbon (fiber)) หรือไฟเบอร์แกรไฟต์ แกรไฟต์คาร์บอน หรือ CF เป็นวัสดุทางวิทยาศาสตร์ที่มีคาร์บอนเป็นองค์ประกอบอย่างน้อยร้อยละ 90 โดยเส้นใยคาร์บอนจะมีขนาดของเส้นผ่านศูนย์กลาง 5-10 ไมโครเมตร
ในการผลิตเส้นใยคาร์บอน คาร์บอนอะตอมจะถูกผูกมัดร่วมกันในผลึกจำนวนมากหรือน้อยตามแนวขนานกับแกนยาวของเส้นใยเป็นแนวคริสตัล โดยให้อัตราส่วนความแข็งแรงของเส้นใยต่อปริมาณสูง (ทำให้มันแข็งแกร่งสำหรับขนาดของมัน) เส้นใยคาร์บอนหลายพันเส้นจะถูกรวมเข้าด้วยกันในรูปแบบกลุ่มเส้นใยซึ่งอาจจะถูกนำมาใช้ด้วยตัวมันเองหรือทอเป็นผ้า
พระเจ้าคาร์ลที่ 12 แห่งสวีเดน
พระเจ้าคาร์ลที่ 12 ทรงปรีชาในทั้งในการทหารและการเมือง พระองค์นำทัพสวีเดนเข้าบุกตีกองทัพของรัสเซียซึ่งมีพระเจ้าซาร์ปีเตอร์มหาราชเป็นแม่ทัพและได้รับชัยชนะที่ยุทธการนาร์วาเมื่อปี 1700 แต่หลังจากนั้นอีกเก้าปี พระองค์พ่ายแพ้ต่อรัสเซียในยุทธการโปลตาวา ทำให้สวีเดนเสื่อมอิทธิพล พระองค์ทรงขอร้องพวกเติร์กเมื่อปี 1713 เพื่อขอกำลังเสริมไปรบแต่ได้รับการปฏิเสธ ในวาระสุดท้ายของชีวิตทรงถูกลอบปลงพระชนม์เมื่อวันที่ 30 พฤศจิกายน 1718 จากการโจมตีด้วยกระสุนปืนท่ามกลางสนามรบในยามค่ำคืน สาเหตุการสวรรคตนั้นยังคงเป็นปริศนาจนถึงปัจจุบัน แม้ว่าจะมีการนำร่างของพระองค์ท่านมาชันสูตรเพื่อหาข้อเท็จจริงแล้วก็ตาม มีการตั้งข้อสันนิษฐานว่าผู้ที่ลอบปลงพระชนม์นั้นเป็นฝ่ายตรงข้ามหรือฝ่ายของสวีเดนเองกันแน่
เส้นใยคาร์บอน
คุณสมบัติของเส้นใยคาร์บอนคือ มีความแข็งแรงสูง ต้านทานแรงดึงสูง น้ำหนักเบา ทนต่อสารเคมีสูง ทนต่ออุณหภูมิสูง และอัตราการขยายตัวต่อความร้อนต่ำ เส้นใยคาร์บอนจึงเป็นวัสดุที่ได้รับความนิยมมากในอุตสาหกรรมการบินและวิศวกรรมอวกาศ การทหาร มอเตอร์สปอร์ต และการแข่งขันกีฬาอื่นๆ แต่เส้นใยคาร์บอนมีราคาค่อนข้างสูงเมื่อเทียบกับเส้นใยชนิดอื่น อาทิ เส้นใยแก้วหรือเส้นใยพลาสติก
พระเจ้าคาร์ลที่ 12 แห่งสวีเดน
สำหรับบุคลิกของพระองค์นั้นค่อนข้างดูซับซ้อน แต่สิ่งที่เห็นได้ชัดคือพระองค์เป็นผู้ที่ไม่เกรงกลัวต่ออุปสรรค์ใด ๆ พระองค์ทรงนิยมวิถีเรียบง่ายไม่ฟู่ฟ่าเหมือนกษัตริย์สมัยเดียวกัน ไม่หลงสุราเมรัยและอิสตรี ทรงโปรดปรานวิถีการใช้ชีวิตบนหลังม้า พระองค์ทรงไม่มีรัชทายาทเนื่องจากทรงไม่หลงอิสตรีหรืออาจจะสนพระทัยเรื่องกิจการบ้านเมืองมากกว่าเรื่องนี้ยังมิทราบแน่ชัด พระองค์ได้รับฉายาจากอนุชนคนรุ่นหลังว่า อุกกาบาตสวีเดน (The Swedish Meteor) หลังจากที่พระองค์เสด็จสวรรคต สิทธิการสืบราชบัลลังก์ตกไปอยู่ที่เจ้าหญิงอุลรีคา เอเลนอรา พระขนิษฐา
เส้นใยคาร์บอน
เส้นใยคาร์บอนมักจะใช้ร่วมกับวัสดุอื่นๆ ในรูปแบบคอมโพสิท ซึ่งจะเรียกว่า "คาร์บอนไฟเบอร์เสริมโพลิเมอร์" แต่มักจะเรียกสั้นๆ ว่า "คาร์บอนไฟเบอร์" มากกว่า ซึ่งมีอัตราส่วนความแข็งแรงต่อน้ำหนักที่สูงมากและมีความแข็งมากแม้ว่าจะค่อนข้างเปาะ อย่างไรก็ตามเส้นใยคาร์บอนจะประกอบด้วยวัสดุอื่นๆ เช่นเดียวกับแกรไฟต์ในรูปแบบคาร์บอน-คาร์บอนซึ่งมีความทนทานต่อความร้อนสูงมาก
คณะวิศวกรรมศาสตร์ มหาวิทยาลัยศรีปทุม
คณะวิศวกรรมศาสตร์ มหาวิทยาลัยศรีปทุม (School of Engineering, Sripatum University) เป็น คณะวิชา สังกัดมหาวิทยาลัยศรีปทุม ก่อตั้งขึ้นเมื่อปี พ.ศ. 2513 เพื่อทำหน้าที่จัดการเรียนการสอนด้านวิศวกรรมศาสตร์
ประวัติคณะ
คณะวิศวกรรมศาสตร์ มหาวิทยาลัยศรีปทุม ถือกำเนิดจากคณะโปลีเทคนิค ซึ่งได้รับอนุญาตจัดตั้งขึ้นเป็นคณะเริ่มต้นพร้อมกับการก่อตั้งวิทยาลัยศรีปทุม เมื่อวันที่ 28 พฤษภาคม ปี พ.ศ. 2513 ในระยะแรกเปิดดำเนินการสอนตามหลักสูตรประกาศนียบัตรวิชาชีพชั้นสูง (ปวส.) ต่อมาในปี พ.ศ. 2530 ทบวงมหาวิทยาลัยอนุญาตให้เปิดดำเนินการสอนในหลักสูตรวิศวกรรมศาสตรบัณฑิต (วศ.บ.) ดังนั้น คณะโปลีเทคนิค จึงได้เปลี่ยนชื่อใหม่เพื่อให้สอดคล้องกับสถานภาพการจัดการศึกษาเป็นคณะวิศวกรรมศาสตร์ ตั้งแต่วันที่ 18 ธันวาคม พ.ศ. 2530 เป็นต้นมาถึงปัจจุบัน
หลักสูตร
หมายเหตุ :
Schultesianthus
Schultesianthus เป็นสกุลของพืชดอกที่อยู่ในวงศ์ Solanaceae.
มีถิ่นกำเนิดอยู่ที่เม็กซิโกตอนใต้ถึงเวเนซุเอลาและเปรู
สปีชีส์ในสกุล ได้แก่:
รูปแบบคณะเทศมนตรี
คือ เทศบาล ที่มีผู้บริหารที่มาจากการเลือกตั้งโดยอ้อม หรือ สภาเทศบาลเป็นผู้เลือกนายกเทศมนตรีนั่นเอง ปกติ เทศบาลในรูปแบบคณะเทศมนตรี จะประกอบไปด้วย นายกเทศมนตรี และ เทศมนตรี (มิใช่ รองนายกเทศมนตรี) เทศบาลในรูปแบบคณะเทศมนตรีนี้ ตรงกันข้ามกับ เทศบาลในรูปแบบนายกเทศมนตรี ที่มีผู้บริหาร มาจาก การเลือกตั้งผู้บริหารท้องถิ่นโดยตรง
วิทยาลัยชุมชนมุกดาหาร
วิทยาลัยชุมชนมุกดาหาร เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 17 เมษายน พ.ศ. 2547 ตามนโยบาย "การศึกษาสร้างชาติ สร้างคน สร้างงาน" ของรัฐบาล โดยเฉพาะจังหวัดที่ไม่มีสถาบันอุดมศึกษา โดยการคัดเลือกศูนย์การศึกษานอกโรงเรียนจังหวัดมุกดาหาร ให้ทำหน้าที่วิทยาลัยชุมชนควบคู่ไปกับภารกิจเดิม ปัจจุบัน วิทยาลัยชุมชนมุกดาหาร จัดการศึกษาหลักสูตรอนุปริญญาและหลักสูตรพัฒนาทักษะและเสริมสร้างประสบการณ์ด้านอาชีพและคุณภาพชีวิต (ฝึกอบรมระยะสั้น)จัดโครงการจัดการความรู้เพื่อเสริมสร้างความเข้มแข็งชุมชน
ประวัติ
วิทยาลัยชุมชนมุกดาหาร แรกเริ่มก่อตั้งโดยได้รับอนุญาตจากผู้ว่าราชการจังหวัดมุกดาหารให้ใช้อาคาร ที่ว่าการอำเภอเมืองมุกดาหารหลังเก่า ซึ่งเป็นอาคารสำนักงานวิทยาลัยชุมชนมุกดาหาร จึงย้ายสำนักงานจากศูนย์การศึกษา นอกโรงเรียนจังหวัดมุกดาหาร มาที่อาคารที่ว่าการอำเภอเมืองมุกดาหารหลังเก่า ตั้งแต่วันที่ 26 พฤษภาคม 2547 เป็นต้นมา ขณะเดียวกันสำนักงานบริหารงานวิทยาลัยชุมชน ได้สนับสนุนงบประมาณเพื่อทำการซ่อมแซมอาคารดังกล่าว จำนวน 1,998,000 บาท และทำการซ่อมแซมแล้วเสร็จเมื่อเดือนพฤษภาคม 2547 โดยวิทยาลัยฯ ใช้ประโยชน์ จากอาคารดังกล่าวเป็นสำนักงานวิทยาลัย ศูนย์วิทยบริการ ศูนย์ภาษาแบบพึ่งพาตนเอง บริการนักศึกษา และ ห้องเรียน โดยได้รับเกียรติจาก ฯพณฯ ศาสตราจารย์นายแพทย์เกษม วัฒนชัย องคมนตรี เดินทางมาเป็น ประธานพิธีเปิดอาคารสำนักงานอย่างเป็นทางการ เมื่อวันที่ 24 มิถุนายน 2548
สถานที่จัดการเรียนการสอน
สภาวิทยาลัยชุมชนมุกดาหารและผู้อำนวยการได้ประสานงานกับภาคส่วนต่างๆ ของสังคมในการ จัดการเรียนการสอน โดยมีผู้เข้าร่วมงานในปัจจุบันครบทุกอำเภอ เพื่อจัดการเรียนการสอนในฐานะหน่วยจัดการศึกษารวมทั้งสิ้น 8 แห่ง ได้แก่
หลักสูตร
วิทยาลัยชุมชนมุกดาหาร เปิดสอนหลักสูตร ดังนี้
สบโชค สุขารมณ์
ประวัติ
สบโชค สุขารมณ์ เกิดเมื่อวันที่ 16 ตุลาคม พ.ศ. 2491 สำเร็จการศึกษาคณะนิติศาสตร์ มหาวิทยาลัยธรรมศาสตร์ ปี 2513 และเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา ปี 2514
การทำงาน
เริ่มรับราชการครั้งแรกในตำแหน่งผู้ช่วยผู้พิพากษา จนกระทั่งได้เป็นผู้พิพากษาศาลจังหวัดนครศรีธรรมราช ผู้พิพากษาหัวหน้าศาลจังหวัดภูเก็ต ผู้พิพากษาหัวหน้าศาลประจำกระทรวง ผู้ช่วยผู้พิพากษาศาลอุทธรณ์ตามลำดับ จนกระทั่งได้ทำงานในศาลฎีกาในตำแหน่งผู้ช่วยผู้พิพากษาศาลฎีกา เมื่อปีพ.ศ. 2535 ได้เลื่อนขึ้เป็นผู้พิพากษาศาลฎีกา ผู้พิพากษาหัวหน้าคณะในศาลฎีกา ประธานแผนกคดีสิ่งแวดล้อมในศาลฎีกา และรองประธานศาลฎีกา จนกระทั่งได้รับการแต่งตั้งให้เป็นประธานศาลฎีกาเมื่อ 1 ตุลาคม พ.ศ. 2552 ต่อจากวิรัช ลิ้มวิชัย และเป็นอาจารย์ผู้บรรยาย วิชา สิทธิมนุษยชนในกระบวนการยุติธรรม ณ สำนักอบรมศึกษากฎหมายแห่งเนติบัณฑิตยสภา นอกจากนั้น ได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2555 ถึงปัจจุบัน
จุรี โอศิริ
จุรี โอศิริ หรือรู้จักโดยทั่วไปว่า “ป้าจุ๊”  เกิดเมื่อวันที่ 2 พฤศจิกายน พ.ศ. 2472 เป็นนักแสดง นักพากย์ และนักร้อง เริ่มเข้าสู่วงการบันเทิง โดยเป็นนักร้องหน้าม่านสลับละครของคณะผกาวลี และคณะศิวารมย์ ต่อมาแสดงเป็นนางเอกในละครเพลงเรื่อง “นเรศวรมหาราช”  และได้เข้าไปเป็นนักร้องประจำวงดุริยางค์ทหารบก วงสุนทราภรณ์ เป็นผู้ประกาศของสถานีวิทยุกระจายเสียงแห่งประเทศไทย พากย์ภาพยนตร์ ตลอดจนเป็นนักแสดงละครเวที ละครโทรทัศน์ และภาพยนตร์ ได้รับรางวัลตุ๊กตาทอง 4 ครั้ง (สาขาผู้พากย์ยอดเยี่ยม 3 รางวัล และผู้แสดงประกอบยอดเยี่ยม 1 รางวัล) และได้รับเชิดชูเกียรติเป็นศิลปินแห่งชาติ สาขาศิลปะการแสดง (นักพากย์และนักแสดง) ประจำปีพุทธศักราช 2541 จุรีเสียชีวิตด้วยโรคชรา เมื่อวันที่ 24 มกราคม พ.ศ. 2555 ที่ อำเภอแม่จัน จังหวัดเชียงราย สิริอายุได้ 83 ปี
ประวัติ
จุรี โอศิริ เกิดเมื่อวันที่ 2 พฤศจิกายน พ.ศ. 2472 ที่กรุงเทพมหานคร บิดาชื่อเตียง โอศิริ มารดาชื่อเลมียด โอศิริ มีพี่น้อง 4 คน ส่วนตนเป็นบุตรคนที่ 2 นายเตียงผู้เป็นบิดา เป็นคนไทยคนแรก ๆ ที่ทำกิจการผลิตแผ่นเสียงในนามของห้างฮัมบวร์คสยาม ซึ่งเป็นผู้ผลิตแผ่นเสียงตราสุนัขนั่งฟังลำโพงหีบเสียง (His Master 's Voice) ทำให้ได้ซึมซับกับบรรยากาศของเสียงเพลง ต่อมาได้เข้าเรียนที่โรงเรียนนาฏศิลป์ กรมศิลปากร โดยจุรีมีความสนใจด้านการเต้นรำ เช่น บัลเล่ต์ และการร้องรำทำเพลงแบบสากลต่าง ๆ จึงได้เลือกเรียนเอกทางด้านนาฏศิลป์สากล และขับร้องเพลงสากล จนจบชั้นมัธยมศึกษาปีที่ 6
ด้านชีวิตครอบครัว สมรสและใช้ชีวิตคู่ครั้งแรก กับ เสนอ โกมารชุน (พี่ชายของ เสน่ห์ โกมารชุน) มีบุตรชาย 2 คนคือ นายจามร โกมารชุน (ถึงแก่กรรม) และ นพพล โกมารชุน หลังจากสามีเสียชีวิต ก็ใช้ชีวิตคู่กับสมชาย สามิภักดิ์ มาเป็นเวลา 50 กว่าปี จนกระทั่งสมชายถึงแก่กรรม เมื่อวันที่ 5 มกราคม พ.ศ. 2552 จุรีเสียชีวิตด้วยโรคชรา เมื่อวันที่ 24 มกราคม พ.ศ. 2555 ที่บ้านพักใน อำเภอแม่จัน จังหวัดเชียงราย สิริอายุได้ 83 ปี 2 เดือนเศษ ในการนี้ สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จพระราชดำเนินพระราชทานเพลิงศพ เมื่อวันที่ 2 กุมภาพันธ์ พ.ศ. 2555 ณ เมรุวัดมกุฏกษัตริยารามวรวิหาร
วงการบันเทิง
หลังจบการศึกษา ก็เข้าทำงานวงการบันเทิงเต็มตัว ในหลากหลายด้าน เริ่มจากเป็นนักร้องหน้าม่าน สลับละครของคณะผกาวลี และคณะศิวารมย์ ต่อมาแสดงเป็นนางเอก ในละครเพลงเรื่อง “นเรศวรมหาราช” และเข้าเป็นนักร้องประจำวงดุริยางค์ทหารบก ต่อมาในปีพ.ศ. 2491 จุรีก็ได้เข้ามาเป็นนักร้องที่วงดนตรีสุนทราภรณ์ โดยบันทึกเสียงไว้ราว 4 เพลง โดยบทเพลงที่มีชื่อเสียง เช่น ละครชีวิต เริงสุข ต่อมาได้ลาออกจากวงเมื่อพ.ศ. 2494
หลังจากนั้นก็ได้ร่วมแสดงภาพยนตร์เรื่องแรก รับบทเป็นนางเอกในเรื่อง “สุภาพบุรุษจากอเวจี” กำกับการแสดงโดยครูเนรมิต ซึ่งนอกจากแสดงเป็นนางเอกแล้ว ยังพากย์เสียงนางเอก ถือเป็นการเริ่มต้นพากย์ภาพยนตร์เป็นครั้งแรกด้วย
ทางด้านการพากย์เสียง ได้พากย์ให้กับดาราหญิงและเด็กทั้งหญิงชายในหลากหลายบทบาททั้งนางเอก นางรอง ตัวอิจฉา และตัวประกอบมากมายนับไม่ถ้วน อาทิ อมรา อัศวนนท์ รัตนาภรณ์ อินทรกำแหง วิไลวรรณ วัฒนพานิช กัณฑรีย์ นาคประภา เพชรา เชาวราษฎร์ พิศมัย วิไลศักดิ์ ภาวนา ชนะจิต เยาวเรศ นิศากร มาเรีย จาง  เนาวรัตน์ ยุกตะนันท์ ลลนา สุลาวัลย์ ภัทราวดี ศรีไตรรัตน์ นันทนา เงากระจ่าง ชูศรี มีสมมนต์ สุลาลีวัลย์ สุวรรณทัต มาลี เวชประเสริฐ ล้อต๊อกน้อย เด็กหญิงบรรจง นิลเพชร ฯลฯ
ผลงานการพากย์เสียงของจุรี มีหลายคนที่ได้รับรางวัลตุ๊กตาทองและสุพรรณหงส์ทองคำ ได้แก่ สมจิต ทรัพย์สำรวย จากภาพยนตร์เรื่อง ยอดอนงค์ และ ค่าน้ำนม, ภาวนา ชนะจิต จากภาพยนตร์เรื่อง แสงสูรย์, พิศมัย วิไลศักดิ์ จากภาพยนตร์เรื่อง ดวงตาสวรรค์ ไร้เสน่หา และ เงิน เงิน เงิน, เนาวรัตน์ วัชรา จากภาพยนตร์เรื่อง เดือนร้าว, เพชรา เชาวราษฎร์ จากภาพยนตร์เรื่อง นกน้อย, เปียทิพย์ คุ้มวงศ์ จากภาพยนตร์เรื่อง ตลาดพรหมจารีย์ และ อาอี๊, บุปผารัตน์ จากภาพยนตร์เรื่อง ข้าวนอกนา, ทัศน์วรรณ เสนีย์วงศ์ ณ อยุธยา จากภาพยนตร์เรื่อง ประสาท, ทาริกา ธิดาทิตย์ จากภาพยนตร์เรื่อง เหนือกว่ารัก, นิจ อลิสา จากภาพยนตร์เรื่อง เพื่อน-แพง, ล้อต๊อกน้อย จากภาพยนตร์เรื่อง ยอดอนงค์, เด็กหญิงบรรจง นิลเพ็ชร จากภาพยนตร์เรื่อง ข้าวนอกนา และ มยุรฉัตร เหมือนประสิทธิเวช จากภาพยนตร์เรื่อง ป่ากามเทพ จุรีเคยได้รับพระมหากรุณาธิคุณ พากย์ภาพยนตร์ถวายพระบาทสมเด็จพระเจ้าอยู่หัว ในการเสด็จพระราชดำเนิน ทอดพระเนตรภาพยนตร์หลายเรื่อง เช่น ในฝูงหงส์ สาวน้อย นกน้อย แม่นาคพระโขนง เป็นต้น
รางวัลและเกียรติคุณ
จุรีได้รับรางวัลเกียรติยศ จากทั้งการพากย์ และการแสดงภาพยนตร์ ในหลายรางวัล ได้แก่
กิจกรรมเพื่อสังคม
จุรีเข้าร่วมกิจกรรมเพื่อสาธารณประโยชน์ต่างๆ มิได้ขาด ไม่ว่าจะเป็นการแสดงละครการกุศล การขับร้องเพลงในคอนเสิร์ตการกุศล และอื่นๆ ทั้งยังเป็นศิลปินอาวุโสที่ให้ความเมตตา ชี้แนะแนวทางที่ถูกต้องแก่ดารารุ่นหลัง จึงเป็นที่เคารพรักใคร่ ของบรรดาศิลปินรุ่นน้อง และรุ่นลูกหลานทั้งหลาย ที่สำคัญก็คือ จุรีเป็นดาราผู้มีภาพพจน์ดีงาม เป็นที่ชื่นชมของแฟนๆ ภาพยนตร์ และละครทั่วประเทศ ทุกเพศทุกวัยมาเป็นเวลายาวนาน คุณสมบัติที่ดีเด่นอีกประการหนึ่งคือ เป็นผู้ที่ใช้ภาษาไทยได้อย่างถูกต้อง นับเป็นแบบอย่างที่ดี แก่นักแสดงอื่นๆ และประชาชนทั่วไปอีกด้วย
พระเจ้าคาร์ลที่ 14 โยฮัน แห่งสวีเดน
พระเจ้าคาร์ลที่ 14 โยฮัน (Karl XIV Johan) หรือนามเดิมคือ ฌ็อง-บาติสต์ แบร์นาด็อต (Jean-Baptiste Bernadotte) เป็นนายพลในช่วงการปฏิวัติฝรั่งเศส ต่อมาได้เป็นจอมพลแห่งจักรวรรดิฝรั่งเศสภายใต้จักรพรรดินโปเลียนที่ 1 และต่อมาได้สละสัญชาติฝรั่งเศสเพื่อขึ้นเป็นมกุฎราชกุมารสวีเดนผ่านการรับโอรสบุญธรรม เมื่อพระองค์ถูกนโปเลียนผู้เป็นนายเก่าแทงข้างหลัง ก็ทรงนำสวีเดนเข้าเป็นพันธมิตรกับฝ่ายต่อต้านนโปเลียน เมื่อปราบนโปเลียนได้แล้วก็ทรงได้ยึดนอร์เวย์มาจากเดนมาร์ก และได้ขึ้นสืบราชสมบัติเป็นกษัตริย์แห่งสวีเดนและนอร์เวย์ ถือเป็นองค์ปฐมวงศ์ของราชวงศ์แบร์นาด็อต ราชวงศ์ที่ปกครองสวีเดนในปัจจุบัน
วงกลมใหญ่
วงกลมใหญ่ เป็นวงกลมที่ใหญ่ที่สุดเท่าที่จะวาดได้บนทรงกลม และเมื่อลากบนทรงกลมแล้วจะแบ่งทรงกลมออกเป็นสองซีกเท่ากัน ปกติแล้วเส้นวงกลมใหญ่จะลากผ่านพื้นที่ ๆ เป็นเส้นผ่านศูนย์กลางของทรงกลม เส้นวงกลมใหญ่จะมีความยาวเท่ากับเส้นรอบวงของทรงกลมนั้น หากวงกลมนั้นไม่ได้ลากผ่านเส้นผ่านศูนย์กลางของทรงกลม วงกลมนั้นจะเรียกว่า วงกลมเล็ก
ปกติเส้นวงกลมใหญ่จะลากผ่านคู่จุดที่มีระยะห่างจากกันมากที่สุดบนพื้นผิวทรงกลม หากลากเส้นผ่านจุดคู่เล็งยันของทรงกลมจะสามารถสร้างเส้นทรงกลมใหญ่ได้หลายวง
ตัวอย่าง
ตัวอย่างของเส้นวงกลมใหญ่คือ เส้นศูนย์สูตร และลองจิจูดที่เป็นคู่ตรงข้ามกัน (เช่น เส้นเมริเดียนแรกกับเส้นเมริเดียนที่ 180 องศา) นอกเหนือจากนี้คือเส้นที่แบ่งซีกโลกแผ่นดินและมหาสมุทร วงกลมใหญ่บนโลกจะแบ่งโลกออกเป็นสองซีก
พระเจ้าคาร์ลที่ 14 โยฮัน แห่งสวีเดน
ราชการทหารฝรั่งเศส
เขาเข้ารับราชการในกองทัพหลวงฝรั่งเศสใน ค.ศ. 1780 ต่อมาเมื่อการปฏิวัติฝรั่งเศสปะทุขึ้น เขามีโอกาสแสดงฝีมีด้านการทหารที่ยอดเยี่ยม และได้เลื่อนยศอย่างรวดเร็วจนขึ้นเป็นพลจัตวาในปี 1794 เขาประจำการในอิตาลีและเยอรมนี และดำรงตำแหน่งรัฐมนตรีการสงครามช่วงสั้นๆ เขาเป็นผู้มีความใกล้ชิดนโปเลียนอย่างมาก แม้เขาจะมีส่วนช่วยนโปเลียนในการทำรัฐประหาร 18 บรูว์แมร์ในปี 1799 แต่เขากลับปฏิเสธตำแหน่งในคณะกงสุล โดยยังคงทำหน้าที่ฝ่ายทหารต่อไป จนกระทั่งเมื่อนโปเลียนปราบดาตนขึ้นเป็นจักรพรรดิฝรั่งเศสในปี 1804 นโปเลียนได้ประกาศตั้งเขาเป็นจอมพลแห่งจักรวรรดิฝรั่งเศส จอมพลแบร์นาด็อตเป็นบุคคลสำคัญที่คว้าชัยชนะให้แก่ฝรั่งเศสในยุทธการที่เอาสเทอร์ลิทซ์ และได้รับอวยยศเป็นเจ้าชายแห่งปงเตคอร์โวเป็นบำเหน็จความชอบ
มกุฎราชกุมารและผู้สำเร็จราชการสวีเดน
ในปี 1810 จอมพลแบร์นาด็อตกำลังจะเดินทางไปรับตำแหน่งข้าหลวงประจำกรุงโรม แต่แล้วก็ได้รับเลือกอย่างไม่คาดคิดให้เป็นโอรสบุญธรรมของพระเจ้าคาร์ลที่ 13 แห่งสวีเดน ผู้ไร้พระบุตร เขาจึงสละสัญชาติฝรั่งเศสเพื่อขึ้นเป็นทายาทโดยสันนิษฐานแห่งราชบัลลังก์สวีเดน การแต่งตั้งแบร์นาด็อตเป็นมกุฎราชกุมารนี้หมายความว่าสายเลือดของราชวงศ์ฮ็อลชไตน์-ก็อททรอพ (Holstein-Gottorp) แห่งสวีเดนจะสิ้นสุดลงที่พระเจ้าคาร์ลที่ 13 วัย 61 ปีซึ่งมีพระพลามัยย่ำแย่ ก่อนนี้เจ้าชายคาร์ลและพระชายาเคยให้กำเนิดพระโอรสสองพระองค์แต่ล้วนสิ้นพระชนม์ขณะเป็นทารก ด้วยไม่เห็นโอกาสให้กำเนิดพระบุตรอีก หลังขึ้นครองราชย์ได้ไม่นาน ทั้งคู่จึงรับเจ้าชายเดนมาร์กองค์หนึ่งไว้เป็นโอรสบุญธรรม แต่เจ้าชายก็สิ้นพระชนม์ไปอีกเพียงไม่กี่เดือนหลังเดินทางถึงสวีเดน
สงครามนโปเลียน
ในปี 1810 นั้นเอง จักรพรรดินโปเลียนกดดันพระองค์ให้เข้าร่วมกับฝรั่งเศสและประกาศสงครามต่อบริเตนใหญ่ หาไม่แล้ว สวีเดนจะต้องรับมือกับพันธมิตรฝรั่งเศส-เดนมาร์ก-รัสเซีย พระองค์จำใจต้องทำตามข้อเรียกร้องดังกล่าวโดยทรงประกาศสงครามกับบริเตนใหญ่ อย่างไรก็ตาม การเข้าร่วมสงครามในครั้งนี้เป็นสร้างความเสียหายคิดเป็นตัวเงินต่อระบบเศรษฐกิจของบริเตนใหญ่และสวีเดนอย่างมหาศาล มูลค่านำเข้าสินค้าจากบริเตนลดลงเกือบร้อยละเก้าสิบในเวลาเพียงหนึ่งปี อย่างไรก็ตาม แม้สวีเดนจะเข้าร่วมกับฝรั่งเศสแล้วแต่นโปเลียนกลับไม่ไว้ใจสวีเดนภายใต้อดีตลูกน้องเก่า ต้นปี 1812 ก่อนที่นโปเลียนจะยกทัพไปกรุงมอสโก  นโปเลียนสั่งการให้กองทหารฝรั่งเศสเข้ายึดดินแดนพอเมอเรเนียและเกาะรือเกินของสวีเดน และส่งสารว่า "เป็นของขวัญวันประสูติองค์มกุฎราชกุมารแห่งสวีเดน"